Kevätmiitti Jyväskylässä 18.5.2024
2024-05-18 12:30 - 18:30 (Europe/Helsinki) | Ravintola Harmooni, Hannikaisenkatu 39, Jyväskylä, 40100, Suomi
Tulossa kevätmiitti ja kevätkokous Jyväskylässä la 18.5.2024!
Tapahtumalippujen myynti tämän sivun alalaidassa päättyy sunnuntaina 5.5. klo 22.
Jyväääskylään? Kyllä! Pitkästä aikaa yhdistyksen miitti on tulossa Keski-Suomeen, Alvar Aallon kaupunkiin. Hallituksen keskeiset syyt valita Jyväskylä kevätmiitin pitopaikaksi oli ylivoimainen miittipaikan sijainti aivan Matkakeskuksen vieressä ja keskeinen sijainti Suomen kartalla aika monelle jäsenelle tulla.
Lisäksi Suomen Korttipiste osallistuu mukaan korttihulinaan, pääsemme tutustumaan heidän toimintaan, tiloihin ja valikoimaan erillisellä retkellä jo edellisenä päivänä.
Miittimaksu sisältää lauantain ohjelman, mutta mikäli pääset Jyväskylään jo perjantaina 17.5., voit osallistua iltaohjelmaan eli Korttipiste-vierailulle. Järjestämme Korttipisteelle oman bussikuljetuksen, mutta voit saapua halutessasi myös omin kyydein (Kuormaajantie 17). Korttipisteellä pääset kierrokselle, tutustumaan Korttipisteen toimintaan ja lopuksi on korttipenkojaiset. Tätä et halua ohittaa!
Perjantai 17.5.

Klo 17.15 bussi matkakeskuksesta Korttipisteelle , bussimaksu 5 e kerätään kortilla bussissa
N. klo 19.45 paluu keskustaan, jonka jälkeen omakustanteinen ja vapaaehtoinen ruokailu

Lauantai 18.5.
Perjantain ohjelma on vasta alkua, sillä monen kortteilijan jo lähes pyhiinvaelluspaikka on Jyväskylässä eli legendaarinen Harjun Paperi. He ovat innoissaan päästessään avaamaan meille ekslusiivisesti ovensa lauantaina ennen miittiä ja kokousta jo klo 9 alkaen. Vierailu Harjun Paperiin on omatoiminen. Harjun Paperi sijaitsee osoitteessa Yliopistonkatu 6 B.
Etukäteen tehdyn nettikaupan tilauksen voi myös noutaa kaupalta ja säästät sekä postituskuluissa että ajassa, kun tilauksesi on jo valmiina odottamassa. Jäsenkortilla saat lauantaina korotetun alennuksen normaalihintaisista postikorteista eli -15%. Puodilla on myös arvonta, jossa voit voittaa 70€ lahjakortin Harjun Paperiin. Välimatka Harmoonin ja Harjun Paperin välillä on n. 1,1 km kävellen. Huom. perjantainakin voi Harjun Paperissa käydä – pitävät ovet auki klo 17.30 asti.
Miitti pidetään Jyväskylän Matkakeskusta vastapäätä ravintola Harmoonissa, Harmoonisalissa, sisäänkäynti Hannikaisenkatu 39. (Huom. esteetön sisäänpääsy on terassin kautta). Matkakeskuksen ja Harmoonin välillä on n. pari sataa metriä.
Harmooni on 1910 rakennettu vanha Halosen harmoonitehdas, yksi Jyväskylän maamerkeistä ja rakennus edustaa jugendtyyliä. Miittitilan lisäksi käytössämme on myös rennommin sisustettu Oskar kabinetti, jossa on myös baari sekä mahdollista tutustua myyntitarjontaan. Oskar kabinetista on käynti Harmoonin päädyssä olevalle yksityiselle puutarhaterassille, jossa on pieniä pöytäryhmiä puiden varjossa (terassi aurinkoisessa etelänpuoleisessa päädyssä). Terassi on myös käytössämme.
Lauantain aikataulu (muutokset mahdollisia):

Klo 9 -> omatoiminen tutustuminen Harjun paperiin halukkaille
Klo 11.30-12.30 miitti-ilmoittautuminen
Klo 12.30-13.30 ruokailu
Klo 13.30-18.30 miitti

Ruokailu (ilmoittautumisen yhteydessä kerätään ruoka-aineallergiat):

Lohi / lihakeitto (valitse ilmoittautuessasi jompi kumpi)
Leikkeleet, juusto, kurkku, tomaatti
Raikas salaatti ja salaatinkastike
Leivät: ruisleipä, talon vaalea leipä, levite
Jälkiruoka: kahvi/tee

Voit ilmoittautua mukaan sekä kokoukseen että miittiin (ilmoittautuminen paikan päällä klo 11-11.25) tai pelkkään miittiin (ilmoittautuminen klo 12.30-12.50). Huom. Harmoonisaliin ei pääse kesken kokouksen klo 11.30-12.30.
Miitin hinta on 39 euroa ja se sisältää ruokailun, tilavuokran sekä miitissä jaettavan materiaalin. Mikäli osallistut myös perjantain retkeen bussikyydillä on sen hinta 5 euroa.
Yhteydet
Harmooni sijaitsee Jyväskylän Matkakeskusta vastapäätä osoitteessa Hannikaisenkatu 39.
Saapuminen perjantaina Matkakeskukseen (alla huomioitu sopivimmat yhteydet)

Juna Helsingistä klo 13.03, Tampereelta 15.07, Porista 12.12, Turusta klo 13.05, Vaasasta klo 12.47 (huom. saapuva juna Jyväskylään on kaikilla sama IC145) – saapuminen Jyväskylään klo 16.36
Juna Oulusta klo 10.07-16.09
Onnibus julkaisee aikataulunsa kuukautta ennen. Tämän hetkisten aikataulujen mukaan näillä vuoroilla pääsisi Jyväskylään, jos jatkuvat myös toukokuussa, mutta tarkista tilanne vielä kun liput tulevat myyntiin:

Bussi Turku–Tampere-Jyväskylä: 12.25 Turku, 14.45 Tampere, 16.50 Jyväskylä
Bussi Helsinki–Lahti-Jyväskylä: 13.20 Helsinki, 14.50 Lahti, 16.50 Jyväskylä
Bussi Oulu-Jyväskylä: 11.40 Oulu, 16.10 Jyväskylä
Bussi Kuopio-Jyväskylä: 14.10 Kuopio, 16.10 Jyväskylä

Saapuminen lauantaina Matkakeskukseen (alla huomioitu sopivimmat yhteydet)

Juna Helsingistä 7.01, Tampereelta 9.07, Porista 7.17, Turusta 6.54, Vaasasta klo 6.44 – saapuminen Pendolino 155 Jyväskylään klo 10.39

Saapuminen autolla
Tutustu Jyväskylän pysäköintikarttaan verkossa.
Lähimmät pysäköintitalot

P-Matkakeskus (Hannikaisenkatu 22) ja P-Asema (Väinönkatu 8)
Hinta kummassakin 0-2 h klo 6-18 on 1 € / 30 min., seuraavat tunnit klo 6-18 1 € / h, klo 18-6 2 h jakso 1 €/ 2h. Vrk 16 €.

Miittikortti
Vuoden taiteilijamme Katja Saario on kuvittanut Kevätmiittiimme Kevään merkkejä -nimisen postikortin. Kortti on jo tilattavissa verkkokaupassamme.
Kevätmiittiin osallistuville perustetaan Whatsapp-ryhmä, jossa voi sopia yhteisistä kulkemisista, mahdollisista majoituksista jne.
Jyväskylässä nähdään!
t. miittitiimi Sanna ja Madrugada
